CELEX: C2006/010/58
Language: et
Date: 2006-01-14 00:00:00
Title: Kohtuasi T-406/05:  9. novembril 2005  esitatud hagi — Alessandro Cavallaro  versus  Euroopa Ühenduste Komisjon

14.1.2006   
            
            
               ET
            
            
               Euroopa Liidu Teataja
            
            
               C 10/30
            
         9. novembril 2005 esitatud hagi — Alessandro Cavallaro versus Euroopa Ühenduste Komisjon
   (Kohtuasi T-406/05)
   (2006/C 10/58)
   Kohtumenetluse keel: itaalia
   Pooled
   
      Hageja: Alessandro Cavallaro (Rooma, Itaalia) (esindaja: avvocato Carlo Forte)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada ametisse nimetava asutuse 10. augusti 2005. aasta otsus ADMIN.B-2–ABF/adm–D(05)18560;
            
         
               —
            
            
               teise võimalusena teha otsus 27. veebruari 2002. aasta otsuse ADMIN–B–3 nr 10577 ja 14. novembri 2002. aasta otsuse ADMIN–B–3 nr 53089 peale tühistamishagi esitamise tähtaja ennistamise kohta;
            
         
               —
            
            
               teise võimalusena ja eelmise nõude asemel lugeda vastuvõetavaks õigusvastasuse väide, millega taotletakse 27. veebruari 2002. aasta otsuse ADMIN–B–3 nr 10577 ja 14. novembri 2002. aasta otsuse ADMIN–B–3 nr 53089 kohaldamatuks tunnistamist ja tunnustada hageja õigust kodumaalt lahkumise toetusega seonduvatele summadele, sh võlgnevustele ja intressidele alates 1. detsembrist 2001 kogu Brüsselis Euroopa Ühenduste Komisjonis töötatud aja eest;
            
         
               —
            
            
               mõista kohtukulud välja Euroopa Ühenduste Komisjonilt.
            
         Väited ja peamised argumendid
   Hageja vaidlustab ametisse nimetava asutuse 10. augusti 2005. aasta otsuse, millega keelduti talle Euroopa ühenduste ametnike personalieeskirjade lisa VII artiklis 4 sätestatud toetuse maksmisest, ja taotleb oma õiguse tunnustamist selle toetusega seonduvate summadele alates 1. märtsist 2005 kogu Roomas asuva Euroopa Ühenduste Komisjoni esinduses töötatud aja eest.
   Selles osas tuletatakse meelde, et juba 2002. aastal, mil ta asus tööle komisjoni juures, keeldus sama asutus talle 16 %–lise kodumaalt lahkumise toetuse maksmisest põhjendusel, et hageja töötas Brüsselis personalieeskirjade lisa VII artikli 4 lõike 1 punkti a teises taandes viidatud viie aasta arvutamise aluseks oleva viiteperioodi jooksul.
   Seejärel viidi hageja üle Roomas asuvasse Euroopa Ühenduste Komisjoni esindusse ning ta taotles kostjalt uuesti sama toetuse määramist. Käesolev hagi on suunatud otsuse vastu, millega lükati tagasi nimetatud uus taotlus.
   
               —
            
            
               Oma nõuete toetuseks viitab hageja personalieeskirjade artikli 4 lõike 1 punkti b väärale kohaldamisele
            
         
               —
            
            
               ja põhjenduse vastuolulisusele ning faktiveale seoses 1990.–1995. aasta kohta esitatud dokumentatsiooniga. Selles osas korratakse, et hageja elukoht ei olnud 1990.-1995. aastal Itaalias ning et ta ei olnud 1992.–1995. aastal Itaalias üliõpilane. Igal juhul on komisjoni poolt vaidlustatud otsuses esitatud väited vastuolus tema 2002. aasta otsustes toodud väidetega;
            
         
               —
            
            
               ja põhjenduse vastuolulisusele, sest eeldatakse, et hageja elas 1990. aasta juulist kuni 1995. aasta juulini Itaalias. Selles osas väidetakse, et ainuüksi hageja abiteenistujana töötamise ajal tehtud avaldus, mille alusel tema töölevõtmiskohaks määrati Ariccia (Itaalia), ei ole piisav tõend tema soovi kohta säilitada nimetatud kohaga seonduv eluviis ja normaalsed sotsiaalsed suhted.